"Cred că mai important decât discursul pe care îl va avea cancelarul austriac astăzi aici este faptul că s-au făcut paşi reali în proiectul Schengen, faptul că noi astăzi avem un agrement la nivel european.
Austria nu s-a opus intrării în Spaţiul Schengen etapizat. Suntem cu partea aeiană în Spaţiul Schengen, urmează şi cu partea terestră.
Este un parcurs pe care nu mai poate să-l împiedice nici măcar cancelarul Austriei, indiferent ce discurs va avea astăzi aici", a spus Alina Gorghiu, ministrul Justiţiei.
"Eu mizez însă pe exerciţiul acesta al civilizaţiei şi al diplomaţiei, indiferent că eşti sau nu de acord cu o temă. Însă, dacă privim cu atenţie, vedem o nuanţare reală în poziţionarea Austriei. (...)
Sunt absolut convinsă că este o problemă de timp şi că acest proiect de ţară va fi realitate. Anul trecut eram în afară de tot ", a mai spus Alina Gorghiu.